11/Sv. 62 Službeni list Europske unije 217 32011D0228 9.4.2011. SLUŽBENI LIST EUROPSKE UNIJE L 96/1 ODLUKA VIJEĆA od 13. prosinca 2010. o potpisivanju, u ime Unije, i privremenoj primjeni Sporazuma između Europske unije i Republike Kabo Verde o određenim aspektima zračnog prometa (2011/228/EU) VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 100. stavak 2., u vezi s člankom 218. stavkom 5., uzimajući u obzir prijedlog Europske komisije, budući da: (1) — Vijeće je Odlukom od 5. lipnja 2003. ovlastilo Komisiju da započne pregovore s trećim zemljama o zamjeni odre- đenih odredaba u postojećim bilateralnim sporazumima sa sporazumom na razini Unije. (2) _ Komisija je, u ime Unije te u skladu s mehanizmima i direktivama iz Priloga Odluci Vijeća od 5. lipnja 2003., dovršila pregovore o Sporazumu s Republikom Kabo Verde o određenim aspektima zračnog prometa. (3) — Sporazum bi trebalo potpisati i privremeno primjenjivati podložno njegovu sklapanju, DONIJELO JE OVU ODLUKU: Članak 1. Ovime se u ime Unije, podložno sklapanju navedenog Spora- zuma, odobrava potpisivanje Sporazuma između Europske zajednice i Republike Kabo Verde o određenim aspektima zračnog prometa (Sporazum). Tekst Sporazuma priložen je ovoj Odluci. Članak 2. Ovime se ovlašćuje predsjednik Vijeća da odredi osobu(-e) ovla- štenu(-e) potpisati Sporazum u ime Unije podložno njegovom sklapanju. Članak 3. Do njegova stupanja na snagu, Sporazum se primjenjuje privre- meno od prvog dana prvog mjeseca od dana kada su stranke obavijestile jedna drugu o završetku postupaka potrebnih u ovu svrhu ('). Članak 4. Ovime se ovlašćuje predsjednik Vijeća da pošalje obavijest iz članka 8. stavka 2. Sporazuma. Članak 5. Ova Odluka stupa na snagu na dan donošenja. Sastavljeno u Bruxellesu 13. prosinca 2010. Za Vijeće Predsjednik K. PEETERS () Glavno tajništvo Vijeća objavljuje datum od kojega se Sporazum privremeno primjenuje u Službenom listu Europske unije.